บาทเปิด 32.65/66 บาทต่อดอลลาร์
เงินบาทเปิดตลาด 32.65/66 บาทต่อดอลลาร์ ตลาดรอดูตัวเลขเศรษฐกิจของไทย-ต่างประเทศ ให้กรอบวันนี้ 32.60-32.70 บาทต่อดอลลาร์
31 มี.ค. 2563

นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 32.65/66 บาท/ดอลลาร์ อ่อนค่าเล็ก น้อยจากเย็นวานนี้ที่ปิดตลาดที่ระดับ 32.62 บาท/ดอลลาร์
วันนี้คาดว่าเงินบาทจะยังเคลื่อนไหวอยู่ในระดับนี้ เนื่องจากยังไม่มีปัจจัยใหม่ที่จะมีผลต่อตลาด ขณะที่ต้องรอดูการรายงานตัวเลขเศรษฐกิจของธนาคารแห่งประเทศไทย (ธปท.) รวมทั้งตัวเลขเศรษฐกิจอื่นๆ ของฝั่งสหรัฐ และยุโรปด้วยเช่นกัน
"บาทวันนี้น่าจะยังเป็น trend นี้ไปก่อน เพราะไม่มีปัจจัยอะไรใหม่ๆ ต้องรอดูตัวเลขเศรษฐกิจสหรัฐ และยุโรปด้วย" นักบริหารเงินระบุ
นักบริหารเงิน คาดว่า วันนี้เงินบาทจะเคลื่อนไหวในกรอบ 32.60-32.70 บาท/ดอลลาร์